นายกรัฐมนตรี เป็นห่วงน้ำท่วม 10 จังหวัด สั่งเร่งช่วยเหลือผู้ประสบภัยพื้นที่เสี่ยง พร้อมซ่อมแซมบ้านเรือนที่เสียหาย
นายธนกร วังบุญคงชนะ โฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นห่วงสถานการณ์น้ำท่วม โดยได้สั่งการไปยัง 10 จังหวัดที่มีความเสี่ยงเกิดสถานการณ์น้ำท่วมและปัญหาน้ำล้นตลิ่ง ให้เร่งช่วยเหลือประชาชนผู้ประสบภัยในพื้นที่ รวมถึงพื้นที่น้ำลดแล้ว ให้เจ้าหน้าที่เร่งสำรวจความเสียหาย เพื่อเยียวยาโดยเร็ว รวมทั้งสั่งการให้ทหารช่าง อาชีวะ พร้อมเข้าไปช่วยเหลือซ่อมแซมบ้านเรือนประชาชนที่ได้รับความเสียหายด้วย